
TERORIST BOLȘEVIC 


II Partizanul legionar NICOLAE. FUDULEA 
cade sub gloantele plutonului de execuţie comunist 
la 28 Martie 1962 Sentința Tribunalului bolşevic arată 
cum au știut românii să trateze cu regimul sovietizant. 
lar cei ce au colaborat sînt automat decăzuţi din cali- 


tatea de român. 


R.P.R. 
TRIBUNALUL MILITAR CONSTANȚA 
Dosar nr. 274/1950 


SENTINŢA Nr. 186 


Astăzi, 2 iunie 1950, Tribunalul Militar 
Constanţa s-a întrunit în ședință publică, 
în scopul de a judeca pe: 

1. FUDULEA NICOLAE, zis CUȘA, din 
comuna Vasile Alecsandri, județul Tul- 
cea, învinuit pentru: 

- crima de uneltire contra ordinei 
publice sociale, p.p. de art. 209 partea 
a lll-a C.P. comb. cu art. 1 lit. ec din 
Legea 16/1949: și, 

- crima de acte de teroare, p.p. de 
art. 3 teza | din legea 16/1949 


Centrele de spionaj imperialiste au 
luat legătura cu rămășițele fostei mişcări 
legionare cărora, dîndu-le bani, le-au 
însărcinat cu crearea unei mişcări înlăun- 
trul ţării - de sabotarea operei de 
guvernămînt şi a muncii pașnice duse de 
majoritatea zdrobitoare a locuitorilor 
țării. e 

Aceste unelte criminale și înstrăinate 
de patrie, ascultind vocea stăpînilor lor 
de peste ocean, au trecut la acţiunea ce 
le-a fost ordonată de a regrupa rămășițele 
legionare într-o organizație teroristă de 
tip fascist. 

Și în nordul Dobrogei a fost semnalată 
această organizaţie care a fost descope- 
rită şi aici ca şi în întreaga țară la vreme, 
de vigilența de care au dat dovadă 
oamenii muncii, care au înţeles că nu vor 
putea să-și consolideze viaţa fericită pe 

care vor să și-o construiască îndrumați 
fiind de P.MR. și primind ajutorul 
neprecupețit. și dezinteresat al URSS, 
decît tăind din carne ghiarele fascismului 
pe care încearcă -să-l reînvie cercurile 
imperialiste și capitaliste. 

Astfel a fost descoperită banda de 
teroriști din județul Tulcea ai căror 
conducători au fost judecaţi în parte cu 
alte loturi, iar fracțiunea de sub conduc- 
erea fraţilor Nicolae și Dumitru Fudulea 
şi a cumnatului acestora Stere Grasu, 
tace obiectul prezentului dosar. 

Această bandă inițiată și organizată 
de acești acuzaţi încă din anul 1948 a 
întreprins o .activitate intensă de sabo- 


„tarea operei de guvernamînt prin: terori- 


zarea membrilor de partid și a autorități- 
lor locale; înarmarea membrilor organi- 
zaţiei şi formarea unei rezerve de 
munițiuni de aproximativ cîteva sute de 
cartușe pentru scopurile organizaţiei; 
propagandă dusă în rîndurile populaţiei 
de a nu se supune măsurilor.autorităţilor 
şi a nu plăti impozitele; :elaborarea unui 
plan de distrugerea lucrărilor importante 
şi a operelor de artă pentru împiedicarea 
transportului, aprovizionărilor, centrelor 
populate, întreruperea legăturilor de 
comunicație ; de asemenea banda sconta 
un eventual conflict înarmat între statele 
imperialiste și URSS, cu care ocazie, se 
proiectaşe a se trece la o acţiune de 
partizanat împotriva armatelor sovietice, 

Faptele comise de fiecare acuzat în 
parte sînt cele după cum urmează: 

1. NICOLAE FUDULEA, membru al 
fostei mișcări legionare din anul 1937, 
activează în cadrul mișcării pînă la 

rebeliunea din 1941 cînd este arestat și 
condamnat la 5 (cinci) ani muncă silnică. 
După eliberarea din închisoarea de la 
Adjud, se stabileşte-în comuna Vasile 
Alecsandri, judeţul Tulcea. 

În 1947 se'întiineşte în București cu 
cunoscutul comandant legionar Nellu 
Rusu, cu care discută problema reor- 
gani-zării mișcării legionare, în scopul 
pregătirii ei de a relua puterea în stat cu 
prilejul unui conflict armat între statele 
imperialiste şi URSS pe care ei îl 
scontau. 

Astfel, -se vede că imperialiştii apuseni 
au preluat politica nebunească a lui 
Hitler, mergînd pe drumul funest trasat 
de fascism. 

Nicolae Fudulea se reîntoarce în 
Dobrogea unde, împreună cu fratele său, 
Dumitru, trec la o acțiune de dezorgani- 
zare și subminare a organizaţiilor de 
partid. Sînt arestaţi în anul 1948, apoi 
sînt eliberaţi, 

Fraţii Fudulea, dîndu-și seama că sînt 
urmăriți îndeaproape de autorităţi, se 
refugiază în pădurea Testemelu, unde 
după ce se înarmează cu arme de război, 
(carabine, pisțoale, mitralieră, pistoale 
automate portative, muniții și grenade 
adunate din armamentul şi muniția 
păfăsite de trupe în 1944 pe teritoriul 
Dobrogei, precum şi de la diferite 
elemente reacționare), trec la acțiunea 
de organizare a mişcării subversive. 

Forma de organizare era aceea de a 
se trece din sat în sat, în scopul de a 
recruta elemente de încredere: 


membri şi simpatizanți ai fostei 
mişcări legionare, moşieri și 

chiaburi, militari deblocaţi, care 

să contribuie cu fonduri pentru 

procurarea de armament şi să 
ducă o activitate de sabotare a măsurilor 
administrative ale autorităților locale și 
de propagandă în rîndul locuitorilor, de 
a nu-se supune măsurilor de guvernare, 
arătîdu-le că în curînd guvernul va cădea 
de la putere, în care scop să se înarmeze 
pentru a putea contribui la răsturnarea 
prin violență a regimului democratic. 

Fraţii Fudulea întîlnesc în pădurea 
Testemelu pe alt cunoscut terorist le- 
gionar, lancu Beca, pe care-l iau în 
grupul lor, la care ulterior se alătură și 
Gogu Puiu, trimis special de la Bucureşti 
și care venise recent din Germania cu 
instrucțiuni de la Centrele de spionaj 
Nord-Americane. 
Totodată, acest grup face joncţiunea 

cu gruparea teroristă a banditului Vasile 
Baciu, 


Grupul format din fraţii Fudulea şi ; 


Gogu Puiu trece la organizarea mişcării 
prin sate, unde ţin ședințe, se pregătesc 
gazde (oameni de încredere) şi se 
recrutează membrii dintre rîndul oame- 
nilor bogaţi care să-i ajute cu fonduri, 


siementele de încredere  rămînînd 
macedonenii. 

Astfei, sînt organizate următoarele 
sate: Vasile Alecsandri, - Beidanut, 


Easpunar, Colileea, Neatîrnarea, Caco- 
moanca, Bagiomer,Ceamurlia de Sus și 
de Jos, Baia, Casimcea, Dulgheru, 
Reschibaba, M. Kogălniceanu, Slava 
Rusă şi altele. 

In acest timp, grupul Vasile Baciu şi 
iancu Beca organizează alte sate. 

Cu ocazia şedinţelor ținute în aceste 
sate, frații Fudulea (Nicolae și Dumitru), 
împreună cu Gogu Puiu, dădeau in- 
strucţiuni asupra modului de recrutare 
de noi membrii, felului cum trebuie dusă 


în rîndul populaţiei, propaganda de 
defăimare a partidului şi regimului 
democratic, instrucţiuni pentru plata 


cotizaţiilor, activitatea pe care trebuia 
s-o ducă populaţia de a nu se supune 
autoritaţilor şi de a se înarma pentru a 
fi pregătită să ducă o acţiune de partizani 
împotriva armatelor sovietice, în cazul 
unui conflict armat. 

În luna mai 1949 grupul se rupe în 
două părți: Gogu Puiu împreună cu 
bandiții lancu Beca, Stere Hapa, Hasoti 
Nicolae și lancu Ciciu formează o 
fracțiune, iar alta este formata din 
Nicolae şi Dumitru Fudulea, Vasile Baciu, 
Dodică, Jipu și alţii, la care fracțiune, cu 
ocazia unei ședințe ținute la Nicolae 
Baciu în comuna Dulgheru, se alătură și 
Toma Vasile, fost sublocotenent în 
armata germană - Toma Vasile care şi el 
era înarmat cu un pistol "Walter şi 100 
cartuşe, urmează grupul în pădure. 

Într-una din nopți, în vara anului 
1949, Nicolae Fudulea, Stere Grasu, 
Vasile Baciu și Toma Vasile, merg la o 
vie pentru a fura struguri și fiind simțiți 
de paznic, îl atacă pe acesta, îl prind şi- 
| dezbracă luîndu-i cojocul pe care îl 
poartă Toma Vasile, 

În vara anului 1949, gruparea Vasile 
Baciu vine în pădure la grupul fraților 

Fudulea, pentru ca în toamana anului 
1949, luna octombrie, să se despartă din 
nou, în pădure rămînînd Nicolae și 
Dumitru Fudulea împreună cu cumnatul 
Stere Grasu - șeful organizaţiei din 
Ceamurlia de Sus, care se refugiase 
fiind urmărit de autoritaţi și lon Cotan, 
fost cioban la Mihail Bajdu, cumnat cu 
frații Fudulea, şi pe care aceştia îl 
atrăseseră în banda lor, înarmîndu-l și 
servindu-l pentru a le ajuta să-și procure 
alimente. i 

Ceilalţi se retrag în comuna Dulghe- 
ru, legătura este menţinută între grupuri 
prin . intermediul acuzaților Gheorghe 
Obancea şi Oprea S. lon, care înde- 
plinesc funcţia de curieri. 

Grupul Fudulea își procură alimente 
de la Obancea Ghiţă din Bagiomer, 
Oprea S. loan din satul Răsboieni, lancu 
Curaman din Gemera, Vasile Filimon 
Cimacenco din Baspunar, Stere” Tran- 
dafir din Ciamurlia de Sus și familia lui 
lon Cotan din Neatîrnarea, precum şi cu 
ajutorul ciobanului Nichita Nazarie. 

Deoarece bandiții fuseseră informați 
că sînt urmăriți în special de pădurari, 
spre a li se descoperi locul unde erau 
ascunși în pădure, trec la represalii 


împotriva acestora atunci cînd îi întilneau, 






9 Martie 1950 
Nicolae FUDULEA 
deschide focul împotri- 
va organelor securităţii 


terorizîndu:i şi schingiuindu-i pentru a nu 
le divulga ascunzătorile din pădure. De 
asemeni, membrii bandei maltratau şi 
schingiuiau pe diferiți cetățeni, funcţiona- 
ri de stat, UTM-iști şi membrii de partid, 
fie pe cîmp la muncă sau noaptea în 
locuința acestora. 

Aceste acțiuni teroriste au fost între- 
prinse de acuzatul Nicolae Fudulea și 
acuzatul Stere Grasu. 

Astfel, Nicolae Fudulea a maltratat şi 
bătut pe: Petre Filip, în ziua de 30 aprilie 
1949; pe Tripcea Anastase în noaptea de 
24 martie 1949 pe Bratu Tudor în 
primăvara anului 1949, după sărbătorile 
Paștelui, şi pe Panait M. Gheorghe în 
ziua de 9 august 1949. 

Grupul Nicolae și Dumitru Fudulea, 
Stere Grasu și lon Cotan, au rămas în 
iarna anului 1949/1950, în pădure, unde 
săpînd o grotă în pămînt, foarte bine 
camuflată, s-au adăpostit în timpul iernii. 
În iarnă au adus armament și muniţie, 
alimentele şi le-au procurat prin interme- 
diul_ celor arătați mai sus. 

În ziua de 9 martie 1950, organele de 
securitate descoperă grota în care se 
ascundeau. bandiții, o înconjoară și îi 
somează să se predea. Bandiţii Nicolae 
și Dumitru Fudulea răspund cu focuri de 
armă, începe o luptă care durează patru 


„ore, în care timp organele de securitate 


folosesc și grenade. În timpul luptei este 
omorît ciobanul Nichita Nazarie și rănit 
Banditul Dumitru Fudulea, care ulterior 
încetează din viață. Astfel sînt prinși 

bandiții: Nicolae Fudulea, Stere Grasu și 
lon M. Cotan. 

În grotă s-a găsit armamementul şi 
muniţia specificată în procesul verbal de 
la filele 67-68 din dosar. Interogat în 
instanță (fila 324-329) acuzatul Nicolae 
Fudulea recunoaşte total faptele ce i se 
pun în sarcină. 

Arată cum a trecut la organizarea 
mișcării legionare în nordul Dobrogei, 
sub conducerea lui Gogu Puiu. 

Arată cum a trecut la formarea 
organizaţiunei prin comune în scopul ca 
acestea să ducă o propagandă subver- 
sivă: împotriva autorităților şi guvernului, 
cum să se recruteze noi membrii cum 
şi-au format gazde sigure în comune, 
cum au dat instrucţiuni pentru plata co- 
tizaţiilor și strîngerea de fonduri, cum au 
dat intrucţiuni pentru înarmarea mem- 
brilor organizaţiunii în vederea organi- 
zării armate împotriva regimului demo- 
cratic în eventualitatea declanşării -de 
conflict armat între statele imperiale şi 
URSS. 

Apoi acuzatul arată pe rînd satele şi 
comunele în care au organizat mișcarea 
teroristă. 

Mai arată cum s-au hrănit în timpul 
cît au stat fugiți în pădure, precum și 
persoanele care i-au alimentat. Re- 
cunoaşte că au ' bătut pe pădurari. 
Precizează că legătura între grupul din 
pădure şi grupul rămas cu Vasile Baciu 
în comuna Dulgheru, era făcută prin 
Oprea S. loan. De asemenea, acuzatul 
arată cum au înarmat şi aprovizionat cu 
muniţie pe diferiți mernbrii ai organi- 
zațiunii. 

În continuare, acuzatul. arată că în 
dimineaţa zile de 9 martie 1950 cînd au 
fost descoperiţi de organele securităţii, 
au deschis focul împotriva acestora, 
începînd o luptă care“a durat 4 ore și 
care s-a soldat cu rănirea fratelui său 
Dumitru Fudulea care a şi încetat din 
viață în urma rănilor primite, precum și 
cu omorirea ciobanului Nichita Nazarie 
care însoțesc organele securității. 

Făcînd aplicațiunea art. 209 pct. 3 
C.P., comb. cu art. 1 lit. c din Legea 
16/1949, cu unanimitate de voturi con- 
damnă pe Fudulea Nicolae zis Cuşa, la 
moarte prin împușcare pentru crima de 
uneltire contra ordinei sociale. 

Făcînd apl. art. 3 teza 1 din Legea 
16/1949, cu unanimitate de voturi îl 
condamnă pe Fudulea Nicolae zis Cușa 
la moarte prin împușcare pentru crima 
de acte de teroare? 

Va rămîne condamnat la moarte prin 
împușcare. 

Conform art. 304 al. Ii C.J.M. se 
confiscă corpurile delicte. Conform Legii 
212/1949 se dispune confiscarea averii. 

Conform art. 463 C.J.M. li se com- 
pută tuturor acuzaţiloi integral detenţiunea 
preventivă. 


Dată și citită în ședință publică, astăzi . 


8 iunie 1950. 

BAZA: Arhiva Ministerului Apărării 
Naţionale 

VAZUT 

COMANDAMENTUL UNITĂŢII MILI- 


TARE 02405 


